## Odluka o primjeni ICCAT nacrta zajedničke međunarodne inspekcije

### NN 38/2009 (27.3.2009.), Odluka o primjeni ICCAT nacrta zajedničke međunarodne inspekcije

38 27.03.2009 Odluka o primjeni ICCAT nacrta zajedničke međunarodne inspekcije

MINISTARSTVO POLJOPRIVREDE, RIBARSTVA I RURALNOG RAZVOJA

868

Na temelju članka 39. Zakona o sustavu državne uprave (75/93, 92/96, 48/99, 15/00, 59/01, 190/03 – pročišćeni tekst, 199/03 i 79/07), članka 3. stavka 1. Zakona o potvrđivanju međunarodne konvencije o očuvanju atlantskih tuna i protokola (»Narodne novine – Međunarodni ugovori«, broj 4/01), a vezano uz članak IX. stavak 3. Međunarodne konvencije o očuvanju atlantskih tuna i protokola (»Narodne novine – Međunarodni ugovori«, broj 4/01) i članka 56. Preporuke o uspostavi višegodišnjeg plana obnove populacije plavoperajne tune u Istočnom Atlantiku i Mediteranu Međunarodne komisije za zaštitu atlantskih tuna (ICCAT) (06-05) ministar poljoprivrede, ribarstva i ruralnog razvoja donosi

ODLUKU

O PRIMJENI ICCAT NACRTA ZAJEDNIČKE MEĐUNARODNE INSPEKCIJE

I.

Zajednička ICCAT međunarodna inspekcija osniva se u svrhu kontrole primjene i poštivanja ICCAT propisa koji se odnose na lov plavoperajnih tuna (Thunnus thynnus).

II.

U međunarodnu inspekciju ministar će Rješenjem imenovati inspektore morskog ribarstva Ministarstva poljoprivrede, ribarstva i ruralnog razvoja.

III.

Međunarodna inspekcija odnosi se na sva plovila koja obavljaju ribolov plavoperajnih tuna (Thunnus thynnus) u vodama kojima upravlja ICCAT (Istočni Atlantik i Mediteran), a nalaze se izvan voda vIastite nacionaIne jurisdikcije.

IV.

Planiranje i način rada međunarodne inspekcije odvijat će se sukladno ICCAT nacrtu zajedničke međunarodne inspekcije koja je privitak ove Odluke.

V.

Ova Odluka stupa na snagu danom donošenja i objavljuje se u »Narodnim novinama«.

VI.

Stupanjem na snagu ove Odluke prestaje važiti Odluka o primjeni ICCAT nacrta zajedničke međunarodne inspekcije (»Narodne novine«, broj 61/08).

Klasa: NP 303-03/09-01/37

Urbroj: 525-08-2-0342/09-1

Zagreb, 16. ožujka 2009.

Ministar
mr. sc. Božidar Pankretić, v. r.

ICCAT NACRT ZAJEDNIČKE MEĐUNARODNE INSPEKCIJE

Inspekcija:

1. Zajednička ICCAT međunarodna inspekcija provodi se na sljedeći način:

a) Kontrolu provode ribarski inspektori koje imenuje nadležna tijela zemalja članica;

b) Ribarski inspektori imenovani za obavljanje zajedničke međunarodne ICCAT inspekcije prijavljuju se Komisiji ICCAT-a;

c) Svaki inspektor mora nositi identifikacijsku oznaku odobrenu od strane Komisije ICCAT-a (PRILOG 1.)u svrhu potvrde autorizacije za obavljanje zajedničke ICCAT međunarodne inspekcije;

d) Plovila na kojima se smještaju imenovani inspektori moraju imati posebnu zastavu odobrenu od Komisije ICCAT-a (PRILOG 2.). Imena plovila, koja mogu biti posebna inspekcijska plovila, ili ribarska plovila prijavljuju se Komisiji ICCAT-a;

e) Plovila koja obavljaju ribolov tuna u vodama izvan nacionalne jurisdikcije zaustavit će se kada dobiju odgovarajući signal, u okviru Međunarodnog signalnog kodeksa, sa broda na kojem se nalazi inspektor imenovan za obavljanje Zajedničke ICCAT međunarodne inspekcije (u daljnjem tekstu inspektor), osim u slučaju kada je ribolovna aktivnost u toku, u kojem se slučaju plovilo dužno zaustaviti odmah po završetku aktivnosti ribolova;

f) Odgovorna osoba na plovilu dužna je primiti na plovilo inspektora, koji može biti u pratnji svjedoka, i omogućiti mu kontrolu ulova, ribarskih alata i sve relevantne dokumentacije, kao i pružiti dodatna objašnjenja koja inspektor zatraži u svrhu provjere poštivanja ICCAT preporuka;

g) Kontrola ribarskih alata obavlja se u skladu s važećim propisima koje je potrebno navesti u zapisniku;

h) Inspektor će obaviti inspekciju nad svim ribarskim alatima koji se nalaze na plovilu;

i) Inspektor će svaki pregledani ribarski alat za koji se utvrdi nepravilnost u odnosu na ICCAT preporuke i važeće propise označiti posebnom identifikacijskom oznakom odobrenom od Komisije ICCAT-a;

j) Inspektor će fotografirati pregledani ribarski alat i kopiju fotografije priložiti zapisniku;

k) Inspektor će obaviti pregled sastava ulova ukoliko ga ima;

l) Inspektor će na brodu sastaviti zapisnik o provedenoj inspekciji na način koji odobren od ICCAT-a, u obliku Izvještaja o obavljenom inspekcijskom nadzoru (PRILOG 3.). Inspektor će svoje aktivnosti obaviti isključivo u odnosu na provjeru poštivanja ICCAT preporuka. Inspektor može zatražiti od odgovorne osobe na plovilu pomoć u svrhu pravilnog obavljanja inspekcije. Inspektor će zapisnik potpisati u prisutnosti odgovorne osobe na plovilu, koja će potpisati zapisnik i kojoj će se omogućiti da u zapisnik doda svoje primjedbe. Original zapisnika ostaje inspektoru, a po jedna kopija zapisnika daje se odgovornoj osobi na plovilu i nadležnom tijelu koje je imenovalo inspektora, koje će isto proslijediti nadležnim tijelima država pod čijom zastavom plovi plovilo nad kojim je obavljena inspekcija i Komisiji ICCAT-a.

m) Ministarstvo poljoprivrede, ribarstva i ruralnog razvoja će reagirati u skladu s važećim propisima u odnosu na izvještaje o obavljenoj Zajedničkoj ICCAT međunarodnoj inspekciji zaprimljene od strane stranih inspektora;

n) Inspektor mora biti opremljen prijenosnim računalom i pisačem te digitalnim fotoaparatom.

Planiranje:

Ministarstvo poljoprivrede, ribarstva i ruralnog razvoja će obavijestiti Komisiju ICCAT-a najkasnije do 1. ožujka svake godine o planu za provođenje zajedničke ICCAT međunarodne inspekcije za tekuću godinu.

Inspekcija i plan provođenja zajedničke ICCAT međunarodne inspekcije primjenjivat će se među državama članicama ICCAT-a, osim ako se članice drugačije dogovore. Takav dogovor dostavlja se Komisiji ICCAT-a.

PRILOG 1.

IDENTIFIKACIJSKA ISKAZNICA RIBARSKOG INSPEKTORA U ICCAT MEĐUNARODNOJ INSPEKCIJI

Dimensions: Width: 10.4 cm

Height: 7 cm

Front

![](dodatni/400162.jpeg)

Back

![](dodatni/400163.jpeg)

PRILOG 2.

ZASTAVA – OZNAKA PLOVILA KOJA SUDJELUJU U ICCAT MEĐUNARODNOJ INSPEKCIJI

![](dodatni/400164.jpeg)

PRILOG 3.

IZVJEŠTAJ O OBAVLJENOM INSPEKCIJSKOM NADZORU (Report of Inspection)

1. Inspektor (Inspector)

1.1. Ime i prezime (Name)

1.2. Nacionalnost (Nacionality)

1.3. ICCAT Broj identifikacijske kartice

(Inspector Identity Card number- ICCAT)

2. Podaci o inspekcijskom brodu (Ship carrying the inspector)

2.1. Naziv i registracija broda (Name and Registration)

2.2. Zastava (Flag)

3. Tip nadzora ( Inspection type)

■ Plovilo na moru (Vessel at sea)

■ Prekrcaj (Transhipment)

■ Uzgajalište nasad/izlov (Farm transfer in/harvest)

■ Iskrcaj (Landing)

■ Transport živih tuna (Live tuna transfer)

■ Zračni nadzor (Aerial surveillance)

■ Prodaja (Maaja (Marketing)

odaci o pregledanom plovilu/uzgajalištu (Vessel/Farm inspected)

4.1. Naziv i registracijski broj (Name and Registration)

4.2. Zastava (Flag)

4.3. Zapovjednik plovila/ odgovorna osoba na uzgajalištu (Captain/Farm Manager)

4.4. Ime i adresa vlasnika plovila / uzgajališta (Owner/Company, name and address)

4.5. ICCAT broj (ICCAT Record Number)

5. Lokacija (Position)

5.1. Lokacija koju je utvrdio inspektor Lat Long

(As determind by the inspector)

5.2. Lokacija koju je utvrdio zapovjednik Lat Long

(Determind by the captain of the fishing vessel)

5.3. Vrijeme utvrđivanja lokacije (Time (GSM) when position was recorded )

6. Datum (Date)

7. Vrijeme (Time)

7.1. Na dolasku (On arrival)

7.2. Na odlasku (Of departure)

8. Utvrđeni alati (Fishing gear)

■ Plivarica tunolovka (Purse seine)

■ Parangal (Longline)

■ Odmet (Trolling line)

■ Ostalo/specificirati (Other/specify)

9. Vrste ribe utvrđene na brodu ili u mreži (Species observed)

10. Popis snimljenih fotografija sa opisom sadržaja (Statement of photographs taken with description of subjects)

11. Popis pregledanih dokumenata sa komentarima (List of documents inspected and comments)

12. Rezultati pregleda ulova (Results of the inspection of the fish)

|  |  |  |  |  |
| --- | --- | --- | --- | --- |
| Vrste (Species) |  |  |  |  |
| Količina ulova |  |  |  |  |
| (Total catch) kg |  |  |  |  |
| Tip proizvoda |  |  |  |  |
| (Product type) |  |  |  |  |
| Pregledani uzorak |  |  |  |  |
| (Sample inspected) |  |  |  |  |
| % nedorasle ribe |  |  |  |  |
| (% under min size) |  |  |  |  |
| Mortalitet kg/kom |  |  |  |  |
| (Mortality kg/num) |  |  |  |  |
|  |  |  |  |  |

13. Primjedbe inspektora (Inspector’s comments)

14. Primjedbe promatrača (Observer’s comments)

15. Primjedbe stranke

16. Potpisi (signatures):

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_
Inspektor Promatrač Zapovjednik/Odgovorna osoba
(Inspector) Observer (if available) Captain/Farm Manager

Odluka, NN 38/2009-868